Úrslit í frumkvöðlakeppninni Gullegginu voru kynnt við hátíðlega athöfn um síðastliðna helgi . Ragnheiður Elín Árnadóttir iðnaðar - og viðskiptaráðherra afhenti sigurvegurum Gulleggið 2016 og ýmis aukaverðlaun voru veitt til þeirra teyma sem kepptu til úrslita . Úrslit í frumkvöðlakeppninni Gullegginu voru kynnt við hátíðlega athöfn um síðastliðna helgi . Ragnheiður Elín Árnadóttir iðnaðar - og viðskiptaráðherra afhenti sigurvegurum Gulleggið 2016 og ýmis aukaverðlaun voru afhent til þeirra teyma sem kepptu til úrslita . Íslandsstofa afhenti þ.á.m . Platome líftækni útflutningsverðlaun sem fela í sér þátttöku í útflutningsverkefninu ÚH . Íslandsstofa hefur um árabil verið á meðal styrktaraðila Gulleggsins , veitt ráðgjöf og setið í dómnefnd keppninnar . Platome Líftækni sem varð einnig í öðru sæti Gulleggsins býður vísindamönnum uppá hágæða vörur til þess að rækta stofnfrumur og vefi án þess að nota dýraafurðir . Sigurvegari Gulleggsins 2016 er Pay Analitycs - hugbúnaður sem lágmarkar kostnað við að útrýma kynbundnum launamun en þriðja sæti hlaut Zeto sem þróar lífræna sápu - og húðvörulínu þar sem þaraþykkni er notað í stað vatns , svonefndar serumhúðvörur . Tíu hugmyndir kepptu til úrslita í keppninni í ár en hátt í 200 umsóknir bárust . Framkvæmd Gulleggsins er í höndum Icelandic Startups ( áður Klak Innovit ) . Einnig kemur að keppninni verkefnisstjórn frá samstarfsháskólunum , bakhjarlar og samstarfsaðilar . Gulleggið sem stofnað var árið 2007 var fyrsti formlegi vettvangurinn til að þróa áfram hugmyndir sem spruttu upp innan háskólanna . Síðan þá hafa um 2200 hugmyndir borist í keppnina . Fjölmörg starfandi fyrirtæki hafa stigið sín fyrstu skref í keppninni og má þar m.a. nefna Meniga , Controlant , Cooori , Karolina Fund , Róró og fleiri .